CELEX: 62021TN0525
Language: lt
Date: 2021-08-27 00:00:00
Title: Byla T-525/21: 2021 m. rugpjūčio 27 d. pareikštas ieškinys byloje E. Breuninger / Komisija

2021 10 25   
            
            
               LT
            
            
               Europos Sąjungos oficialusis leidinys
            
            
               C 431/46
            
         
      2021 m. rugpjūčio 27 d. pareikštas ieškinys byloje E. Breuninger / Komisija
      
      (Byla T-525/21)
      (2021/C 431/54)
      Proceso kalba: vokiečių
      
         Šalys
      
      
         Ieškovė: E. Breuninger GmbH & Co. (Štutgartas, Vokietija), atstovaujama Rechtsanwalt M. Vetter
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  remiantis SESV 264 straipsnio 1 dalimi panaikinti 2021 m. gegužės 28 d. atsakovės sprendimą (Pagalba Nr. SA.62784);
               
            
                  —
               
               
                  priteisti iš atsakovės ieškovės patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas: akivaizdi vertinimo klaida
                  Ieškovė tvirtina, kad atsakovė padarė akivaizdžią vertinimo klaidą, nes ginčijamame sprendime konstatavo, kad Vokietijos pagalbos schema „Allgemeine Bundesregelung Schadensausgleich, COVID-19“ („Bendroji federalinė tvarka, žalos atlyginimas, COVID-19“) yra suderinama su vidaus rinka pagal SESV 107 straipsnio 2 dalies b punktą. Apribojimas, jog kelias veiklos sritis turinčios įmonės turi teisę gauti pagalbą ir kuris taikomas tik toms įmonėms, kurių ne mažiau kaip 80 % apyvartos gaunama iš veiklos, kuriai tiesiogiai daro įtaką sustabdymas, yra savavališkas, o pagalbos schemos panaikinimas yra neproporcingas. Dėl 80 % ribos panaikinamas priežastinis ryšys tarp įsakymų uždaryti įmonę ir dėl to atsiradusios žalos, dėl kurios be jokios objektyvios priežasties nukenčia kelias veiklos sritis turinčios įmonės, nes, nepaisant to, kad valstybės priemonės ir su jomis susiję dideli nuostoliai joms daro tiesioginį ir didelį poveikį, jos gali likti visiškai be kompensacijų. Dėl to iškraipoma konkurencija atsižvelgiant tiek į COVID-19 paveiktose veiklos srityse dirbančius konkurentus, tiek COVID-19 nepaveiktose veiklos srityse dirbančius konkurentus.
               
            
                  2.
               
               
                  Antrasis ieškinio pagrindas: iš SESV 108 straipsnio 2 dalies kylančių procesinių teisių pažeidimas
                  Atsakovės sprendimas turi vertinimo ir pagrindimo trūkumų. Per preliminaraus tyrimo procedūrą atsakovė nesuteikė ieškovei galimybės pareikšti pastabų dėl pagalbos schemos suderinamumo su vidaus rinka. Be to, atsakovė nepakankamai motyvavo sprendimą dėl atlaisvinimo.